Rikunarita-ORG/Wikinium huggingface dataset:
# ISSN

**ISSN** er kortforma for **International Standard Serial Number** (*Internasjonalt standard serienummer*). ISSN-systemet er eit vanleg system for identifisering av blad og andre tidsskrift. I ISSN-systemet har kvar publikajon eit eige og unikt ISSN-nummer, men ikkje eit for kvar utgåve, slik som det er med ISBN-nummer. Det er fast, og vert ikkje endra utan at det skjer store endringar med publikasjonen. I tillegg til papirutgåver av publikasjonar, vert ISSN-nummer òg brukt til elektroniske publikasjonar. ISSN-systemet har ISO-nummeret 3297. Det fekk det i 1975.

## Sjå òg

* ISBN (International Standard Book Number, sjå
* ISEN (Internet Search Environment Number, sjå
* ESBN (Electronic Standard Book Number, sjå

## Bakgrunnsstoff

*
* ISBN-kontoret i Noreg
# Bibcode

**Bibcode** er ein identifikator brukt av ei rekkje astronomiske datasystem for å spesifiera litteraturreferansar. Bibcode blei utviklet for bruk i SIMBAD og NASA/IPAC Extragalactic Database (NED), men er no meir utbreidd i bruk – for eksempel i NASA sitt Astrophysics Data System. Koden har ei fastlagd lengd på 19 teikn og har denne forma:
`YYYYJJJJJVVVVMPPPPA`
der YYYY er årstalet for referansen og JJJJJ er ein kode som indikerer kvar referansen blei publisert. I tilfellet med ein artikkelreferanse er VVVV bandnummeret, M indikerer seksjonen i artikkelen der referansen blei bublisert (for eksempel B for ein bokstavseksjon), PPPP viser startsiden og A er den første bokstaven i etternamnet til den første forfattaren. Punktum (.) blir brukt for å fylla ubrukte felt og for å få felta til å bli den fastlagde lengda om koden er for kort. Dette gjer ein til høgre for publikasjonskoden og til venstre for band- og sidenummera.

Nokre kodedøme:

|  |  |  |
| --- | --- | --- |
| Bibcode |        | Referanse |
| `1974AJ.....79..819H` |   | Heintz, W.D. (1974). «Astrometric study of four visual binaries». *The Astronomical Journal* **79**: 819–825. Bibcode:1974AJ.....79..819H. doi:10.1086/111614.  |
| `1924MNRAS..84..308E` |   | Eddington, A.S. (1924). «On the relation between the masses and luminosities of the stars». *Monthly Notices of the Royal Astronomical Society* **84**: 308–332. Bibcode:1924MNRAS..84..308E.  |
| `1970ApJ...161L..77K` |   | Kemp, J.C.; Swedlund, J.B.; Landstreet, J.D.; Angel, J.R.P. (1970). «Discovery of circularly polarized light from a white dwarf». *The Astrophysical Journal Letters* **161**: L77–L79. Bibcode:1970ApJ...161L..77K. doi:10.1086/180574.  |

## Sjå òg

* Digital object identifier

## Kjelder

* *Denne artikkelen bygger på «Bibcode» frå Wikipedia på bokmål, den 23. januar 2020.*
	+ *Wikipedia på bokmål oppgav desse kjeldene:*
# Uppsala universitet

|  |
| --- |
| Uppsala universitet |
|  |
|  |
|  |
| Latinsk namn | **Universitas regia upsaliensis,** eldre: *Academia regia upsaliensis* |
| Motto | Gratiae veritas naturae, Nådens och naturens sanning |
| Grunnlagt | 1477 |
| Type | statleg |
| Stad | Uppsala kommun |
| Medlemskap | Coimbragruppa |
| Nettstad |  (svensk, engelsk) |
|  Uppsala universitet ﻿ / ﻿ |

**Uppsala universitet** er eit universitet i Uppsala i Sverige, og er det eldste universitetet i Norden. Universitetet vart skipa i 1477, men verksemda hadde eit opphald under kong Gustav Vasa si regjeringstid. Verksemda tok til att i 1595.

## Galleri

* Universitetshuset
* *Gustavianum*, tidlegare universitetet sitt hovudbygg, bygd kring 1620 og oppkalla etter kong Gustav II Adolf. No *Museum Gustavianum*. Under kuppelen finst det anatomiske teateret, bygd av Olof Rudbeck d.ä., professor i medisin, amatørarkitekt m.m.

## Bakgrunnsstoff

 Commons har multimedium som gjeld: **Uppsala universitet Offisiell nettstad
* Eining for digital publisering Arkivert 2005-10-28 ved Wayback Machine.
# Smithsonian Institution

|  |
| --- |
| Smithsonian Institution |
|  |
|  |
| Skipa | 10. august 1846 |
|  Smithsonian Institution ﻿ / ﻿ |

Hovudbygningen til Smithsonian, ofte berre kalla «The Castle»
Inngangen til hovudbygningen Foto: David Bjorgen
Ulike fly i National Air and Space Museum Foto: David Bjorgen
**Smithsonian Institution** er nasjonalmuseet til USA, kalla opp etter James Smithson. Institusjonen består av mange museum og galleri, i tillegg til National Zoo. To museum ligg i New York og dei andre i Washington, DC. Dei samla utstillingane har meir enn 142 millionar lekamar.

## Institusjonar i Washington

* Anacostia Museum and Center for African American History and Culture
* Arthur M. Sackler Gallery
* Arts and Industries Building
* Freer Gallery of Art
* Hirshhorn Museum and Sculpture Garden
* Museum of African American Music
* National Air and Space Museum
* Steven F. Udvar-Hazy Center (bygg ved Washington Dulles International Airport i Chantilly, Virginia)
* National Museum of African Art
* National Museum of African American History and Culture
* National Museum of American History
* National Museum of the American Indian (både i New York, NY, og Washington, DC)
* National Museum of Natural History
* National Portrait Gallery
* National Postal Museum
* National Zoo (Smithsonian National Zoological Park)
* S. Dillon Ripley Center
* Smithsonian American Art Museum
* Smithsonian Institution Building
* National Gallery of Art er tilknytt Smithsonian, men drive av ei separat stifting.

## Institusjonar i New York

* National Museum of the American Indian (både i New York, NY, og Washington, DC)
* Cooper-Hewitt, National Design Museum

## Kjelder

* *Denne artikkelen bygger på «Smithsonian Institution» frå Wikipedia på bokmål, den 15. mars 2013.*

## Bakgrunnsstoff

 Commons har multimedium som gjeld: **Smithsonian Institution Offisiell nettstad
# Encyclopædia Britannica

|  |
| --- |
| Encyclopædia Britannica |
|  |
| Type nettstad | skriftverk |
| Tilgjengeleg på | britisk-engelsk |
| Grunnlagd | 1768 |
| Opphavsland | Storbritannia, USA |
| Nettstad | www.britannica.com |

Reklame frå 1913 for Encyclopædia Britannica
Encyclopædia Britannica (latinsk for «britisk encyklopedi») er eit av dei største leksikona i verda. Fyrste gong vart det gjeve ut i Edinburgh i Skottland den 7. desember 1768 av Adam og Charles Black. På 1920-talet vart rettane selde til amerikanske interesser.

## Bakgrunnsstoff

* Offisiell nettstad
* 1911-utgåva
# Agronomi

Agronomi-studiar i Bangladesh.
**Agronomi**, **jordbruksvitskap** eller **landbruksvitskap** er læra om jordbruk, jordkultur og den økonomiske utnyttinga av jorda.

Ein person med høgare landbruksutdanning kan vera ein agronom eller sivilagronom. Ein tidlegare tittel i Noreg var cand.agric. eller landbrukskandidat.

## Kjelder
# Antropologi

Tradisjonelt har antropologi teke for seg rituale og levevis i tradisjonelle stammesamfunn, som muriafolket i India. Foto: Yves Picq
**Antropologi** er læra om menneska; korleis dei lever og lager samfunn og kulturar. I norsk samanheng bruker ein vanlegvis omgrepet om kvalitative og holistiske studie av samfunn og kultur, men i nokre høve kan det òg nyttast om meir biologisk retta studie av menneska. Antropologar studerer mellom anna emne som religion, musikk, feiringar, kroppsspråk, lidenskap, sex, forelsking og kjærleik i eit samfunn.

Det finst ulike tradisjonar innan antropologien, dei viktigaste er amerikanske kulturantropologi, britiske sosialantropologi og til ei viss grad kontinentaleuropeisk etnografi.

Ved hjelp av antropologisk forsking, ofte utført gjennom feltarbeid, kan ein antropolog samanlikna ulike samfunn som eksisterer på same tid, eller undersøka samfunnsutviklinga i eit tidsrom. Den første forskingsretningen er særleg oppteken av strukturelle fellestrekk ved menneskelege samfunn, medan den sistnemnde gjerne legg vekt på «framande» kulturar i eit historisk eller samtidsperspektiv.

I dag kan ein antropolog like gjerne studera eit «sivilisert» samfunn, som desse mennene i Oslo. Foto: Tore Sætre
Medan antropologi først tok for seg «primitive» folk, til dømes urfolk i fjerne strok eller i noko grad lokal tradisjonell folkekultur, utvikla vitskapen seg i andre halvdel av 1900-talet til også å ta for seg vestleg kultur, både av vestlege og ikkje-vestlege antropologar.

Viktige namn innan antropologi er mellom anna Émile Durkheim, Claude Lévi-Strauss, Edward Burnett Tylor, Bronisław Malinowski, Franz Boas, Margaret Mead, Paul Broca og Pierre Bourdieu.

## Sjå òg

* genealogi sosiologi, etnologi, psykologi, filosofi, biologi, arkeologi

## Bakgrunnsstoff

* Norsk antropologisk forening
* antropologi.info - antropologisk nettmagasin på norsk
* Anthrobase.com - Collection of anthropological texts (engelsk)
# Astrobiologi

**Astrobiologi** er studiet om opphav, evolusjon, distribusjon og framtida av/for liv i universet. Astrobiologi er eit tverrvitskapleg forskingsområde og inneheld element frå vitskapar som astronomi, biologi og geologi.

Astrobiologi er ein viktig del av mange moderne romsondeferder og romteleskopprosjekt. Det føreslege å senda eit robotisk køyretøy til Mars dedikert til astrobiologiske studier som ein del av NASA sitt framtidige marsprogram, som skal leita etter liv på planeten.

## Bakgrunnsstoff

* Heimesida til NASA sitt astrobiologiprogram

## Sjå òg

* Ekstraterrestrielt liv

## Kjelder
# Bioinformatikk

Jamføring av to DNA-sekvensar med dynamisk programmering, eit døme på bioinformatikk i praksis
**Bioinformatikk** er eit fagfelt der ein nyttar informatikk til å henta inn, organisera, analysera og tyda biologiske data; særsklit innan molekylærbiologi og bioteknologi. Utvikling av gode dataverktøy og databasar er særs viktig i bioinformatikk, og store databasar med informasjon om DNA- og proteinsekvensar utgjer som regel råmaterialet for den biostatistiske analysen. Sentralt er utvikling av teori og statistiske/matematiske modellar som gjer det mogeleg å stilla og svara på grunnleggjande spørsmål om molekylær evolusjon, biologisk funksjon og samspelet mellom biologiske prosessar på ulike nivå i levande organismar.

Ved hjelp av bioinformatikk freistar ein mellom anna å identifisera proteinkodande område i DNA-sekvensar og spå strukturen og funksjonen til protein gjennom samanlikningar med protein kjende frå før.

## Kjelder

«bioinformatikk» i *Store norske leksikon*, snl.no. Henta 22. november 2016.
# Biofysikk

**Biofysikk** er ei grein innan vitskapen der ein prøver å skildre og forklare biologiske fenomen ved hjelp av omgrepa og lovene i fysikken. I vidare forstand omfattar biofysikk òg studiet av verknader frå dei fysiske omgjevnadane på biologisk materiale og bruk av fysiske instrument og teknikk for å studere biologiske system.

Biofysikken er delt inn i fleire område:

I molekylær biofysikk blir store molekyl og partiklar av tilsvarande storleik studert, som til dømes nukleinsyrer, arveanlegg, virus osv. Viktige hjelpemiddel er elektronmikroskop, røntgenapparat og ultrasentrifuge.

I strålingsbiofysikk undersøker ein responsen til organismar på ioniserande stråling, idet slik stråling kan øydeleggje eller framkalle varige forandringar i levande celler. Denne greina er særskild viktig innan kreftforsking og genetikk.

Fysiologisk biofysikk (eller klassisk biofysikk) omfattar studiet av sansar, nervefunksjonar, muskelreaksjonar og liknande, og dessutan fysiologiske reaksjonar på forandring av fysiske omgivnader, til dømes verknader av vektlaus tilstand og store akselerasjonar.

I teoretisk biofysikk vert det nytta matematiske modellar for å studere biologiske prosessar ved lovar frå termodynamikken, hydrodynamikken, statisk mekanikk osv., og for å finne fram til prinsippa som desse prosessane regulerast og blir styrt etter. Dette siste blir ofte omtalt som kybernetisk biofysikk.

## Kjelder

* biofysikk. () I *Store norske leksikon*. Henta frå:
# Biometri

**Biometri** eller **biostatistikk** er eit vitskapleg felt som nyttar statistiske metodar på biologiske problem. Føremålet med biometri er ei matematisk handsaming av variabiliteten av og korrelasjonar mellom eigenskapar, eller fordelinga av eigenskapar i populasjonar. Biometri er grunnleggande i genetikk, evolusjonsteori, økologi og antropologi. Mange statistiske metodar er utarbeidde på grunnlag av biologisk materiale og biometri har derfor vore viktig for utviklinga av teoretisk statistikk.

## Kjelder

* biometri. (2011-10-31) I *Store norske leksikon*. Henta frå
# Kronobiologi

Oversyn over den menneskelege døgnrytmen med nokre fysiologiske parametrar
**Kronobiologi** er eit vitskapleg felt der ein studerer periodiske (sykliske) fenomen i levande organismar og deira tilpassing til sol- og måne-relaterte rytmar. Desse syklusane er kjende som **biologiske rytmar**.

Kronobiologiske studiar omfattar mellom anna komparativ anatomi, fysiologi, genetikk, molekylærbiologi og åtferda til organismar.

Den viktigaste rytmen i kronobiologi er døgnrytmen, ein syklus på ca. 24 timar som viser seg i fysiologiske prosessar hjå planter og dyr. Andre rytmar, som tidevassryten, spelar også ei viktig rolle hjå mange organismar.

## Bakgrunn

I 1960 handla det 25. årlege seminaret i kvantitativ biologi ved Cold Spring Harbor Laboratory i New York om biologiske klokker. I tiåra før hadde mange forskarar studert døgnrytmar uavhengig av einannen. Deltakarane var botanikarar, entomologar (insektforskarar), fysiologar, økologar, mikrobiologar og åtferdsbiologar, evolusjonære biologar og medisinarar. Dette møtet grunnla feltet kronobiologi; det var her desse vitskapskvinner og -menn skjønte at dei alle studerte det same fenomenet. Terminologi og metodar blei heretter samkjørde. Dei neste åra utvikla det seg to fraksjonar, èin leia av Franz Halberg som ville sjå på feltet frå ein medisinsk synsvinkel og éin leia av Colin Pittendrigh som hadde bakgrunnen sin i den evolusjonære og økologiske biologien. Pittendrigh blei vald til leiar av *Society for Research in Biological Rhythms* og grunnforsking på allslags organismar, plantar som dyr, følgde.

## Referansar
# Aldersforsking

**Aldersforsking** eller **gerontologi** er læra om aldring og aldersknytte endringar i livsprosessane frå mogen alder og til individet døyr. Aldersforsking femnar om disiplinar frå grunnleggjande biologi, klinisk medisin, humaniora og samfunnsvitskap.

Aldersforsking skil seg frå geriatri ved at geriatri handlar om sjukdomar knytte til aldring.

I Noreg er det Norsk Gerontologisk Institutt som står for mykje av aldersforskinga. Norsk Selskap for aldersforskning er eit interesseselskap for feltet.

## Kjelder

«gerontologi» i *Store norske leksikon*, snl.no. Henta 8. august 2016.
# Histologi

Histologisk skive av hjernebarken, farga rosa.
**Histologi**, også kalla **mikroskopisk anatomi**, er læra om vev; bygnaden og samansetnaden av anatomiske strukturar av dyr, menneske og plantar på eit mikroskopisk plan. Det motsette er makroskopisk anatomi, eller *topografisk anatomi*.

I histologien er det vanleg å ta ei tynn skive av vevet ein vil studera, preparera ho, farga ho med eitt eller fleire pigment, og studera henne under eit mikroskop. Eit veldig vanleg pigmentval er hematoxylin og eosin.

Sjå òg cytologi

## Bakgrunnsstoff
# Mikrobiologi

Ein petriskål med bakteriekoloniar.
**Mikrobiologi** er det fagfeltet innanfor biologien som tek for seg studiet av mikroorganismar. Dette omfattar mellom anna bakteriar, arkar, mikroalgar, sopp og eincella dyr, for det meste organismar som er for små til å kunne observerast utan spesialutstyr som mikroskop. Ein reknar òg virologi, studiet av virus, som ein grein innanfor mikrobiologien, sjølv om virus vanlegvis ikkje vert definert som levande. Studium av mikroskopiske fleircella dyr som hjuldyr, rundmakk og bjørnedyr vert vanlegvis ikkje rekna som mikrobiologi.

Mikrobiologi og mikrobiologiske arbeidsmetodar er viktig innanfor ei rekkje samfunnsområde, mellom dei medisin, landbruk, industri og genteknologi.

## Historie

Historia til mikrobiologien er om lag like gamal som den til mikroskopet. Den første viktige mikrobiologen var nederlendaren Antoni van Leeuwenhoek, som tok til å snikra mikroskop allereie i 1673. Han grunnla mange av dei basale arbeidsmetodane i faget og gjorde observasjonar av ei rekkje ulike substrat. Det går framleis an å kjenna att sopp, protozoar og bakteriar på dei grundige teikningane han lagde av observasjonane sine.

Dei tidlegaste kontroversane i mikrobiologien dreidde seg om kvar mikroorganismane kom frå. Den rådande haldninga var lenge at dei oppstod spontant under dei rette miljøtilhøva, eit standpunkt som ikkje gjekk av moten før Louis Pasteur demonstrerte at sjølv ikkje ideelle veksttilhøve gav resultat når substratet var sterilt i 1861. Pasteur sitt arbeid førte òg til utviklinga av ein teori om at mikroorganismar kunne forårsaka sjukdom i høgare organismar.

Det første provet på at bakteriar kunne føra til sjukdom kom i 1876, då Robert Koch viste samanhengen mellom miltbrann og bakterien me i dag kjenner som *Bacillus anthracis*. I åra som følgde kom det til stadig nye avsløringar av mikrobielle årsaker til ei rekkje ulike sjukdommar, mellom anna gonore, malaria, tuberkolose og kolera. Med kjennskap til dei sjukdomsframkallande organismane vart det òg lettare å finna måtar å handsama sjukdom på - først og fremst med generell forbetring av hygiene, seinare òg med antibiotika. Denne tida vert ofte rekna som mikrobiologien sin gullalder.

I etterkrigsåra voks molekylærbiologien fram på grunnlag av forsøk med bakteriar og virus. Desse vitskapsgreinene har òg seinare vorte forbundne med kvarandre i stor grad.

## Arbeidsmetodar og teknikkar

## Kjelder

* Hogg, Stuart: *Essential Microbiology* Wiley 2005
# Ornitologi

Ein hærfugl (*Upupa epops*) vert ringmerka.
**Ornitologi** (frå gresk *ορνις*, «fugl») er vitskapen som studerer fuglar. Læra er ein del av zoologien, og tek for seg dei fleste aspektane med fuglane sitt liv, slektskap og oppbygnad. Fuglar er takknemlege studieobjekt, i og med at dei på mange måtar liknar menneske meir enn dei fleste pattedyr; brorparten av fugleartane me kjenner er dagaktive og orienterar seg primært etter syn- og høyrselsssansen.

Det finst om lag 9700 beskrivne fugleartar i verda, rundt 450 av desse er registrert i Noreg.

## Bakgrunnsstoff

Norsk Ornitologisk Forening
# Parasittologi

**Parasittologi** er den delen av biologien som tek for seg parasittar, vertane deira og samspelet mellom desse organismane. Feltet nyttar teknikkar frå mange tilsluttande felt, til dømes cellebiologi, bioinformatikk, biokjemi, immunologi, genetikk, evolusjon og økologi.

## Bakgrunnsstoff

* Den balto-skandinaviske samskipnaden for parasittologi
# Patologi

Virtuelt mikroskop som kan brukast til å undersøka vev.
**Patologi** (frå gresk *pathos*, liding' og *logos*, 'lære') er ei medisinsk vitskapsgrein som tek føre seg tilstanden til levande skapningar under sjukdom eller skade. «Patologisk» er eit adjektiv som gjerne vert nytta som eit meir generelt omgrep på sjukelege tilstandar. Substantivet *patologi* blir ofte òg bruka i tydinga «sjukdomstilstand», men dette vert av mange rekna som mindre god språkbruk.

*Patologisk undersøking* inneber testing av prøver i eit medisinsk laboratorium og diagnostiserer helseproblem frå deira bevis. Eit laboratorium vil granska materialet, t. d. kroppsvesker (blod, spytt, sveitte, sæd, urin) eller lokale prøver (biopsiar) og resultatet kan då visa evt. patologi i tydinga sjukeleg tilstand. Ein heil lekam eller delar av denne kan også undersøkjast av patolog ved obduksjon. Patologar er ekspertar i å tolke testresultata og fysiske bevis.

## Sjå òg

* Patogenese
* Patognomi
# Farmakologi

**Farmakologi** er vitskapen om effekten til legemiddel og blant anna opptak i kroppen. Feltet blir tradisjonelt delt i to: **Farmakodynamikk** og **farmakokinetikk**.

## Farmakodynamikk

**Farmakodynamikk** er kunnskapen om effekten legemidla har på kroppen, korleis og kvar hen dei verkar. Dei aller fleste legemiddel verkar ved at dei bind seg til reseptorar i cellene. Legemiddelet tar så og enten blokkerer verkestoffa til cellene eller forsterkar dei.

## Farmakokinetikk

**Farmakokinetikk** er kunnskapen om korleis legemiddel blir opptekne, fordelte, brotne ned og til slutt utskilde ifrå kroppen. Levra spelar ei sentral rolle i korleis legemidla blir nedbrotne. Organet har rik blodstrøyming og enzyma som arbeider her kan raskt ta opp verkestoffa ifrå ei rekkje ulike medisinar. Redusert nyrefunksjon er ei av dei viktigaste årsakene til nedsett halveringstid i kroppen. Eldre personar blir gjerne utsette for nedsett nyrefunksjon.

## Bakgrunnsstoff
# Virologi

Virus sett med elektronmikroskop
**Virologi** er vitskapen som studerer virus og korleis dei oppfører seg. Fagfeltet vert ofte rekna som ein del av mikrobiologien, sjølv om virus oftast ikkje vert rekna som levande.
# Soleiefamilien

|  |
| --- |
| **Soleiefamilien** |
|  |
| **Systematikk** |
| **Rike:** | Planteriket Plantae |
| **Underrike:** | Viridiplantae |
| **Infrarike:** | Streptophyta |
| **Overrekkje:** | Landplantar Embryophytes |
| **Rekkje:** | Karplantar Tracheophytes |
| **Underrekkje:** | Frøplantar Spermatophytes |
| **Orden:** | Soleieordenen Ranunculales |
| **Familie:** | **Soleiefamilien** Ranunculaceae Juss., 1789 |

**Soleiefamilien** (Ranunculaceae) er ein plantefamilie i ordenen Ranunculales og omfattar ca. 2000 artar fordelt på 50 planteslekter. Soleiefamilien er utbreidd i Noreg. Kjende artar er for eksempel smørblome, blåveis, kvitveis, ballblom, vårkål, trollbær, tyrihjelm og bekkeblom. Mange arter vert dyrka som hageplanter. Nesten alle artane i familien er giftige.

## Kjente slekter

* *Helleborus* (julerose)
* *Eranthis* (vinterblom)
* *Trollius*
* *Caltha*
* *Actaea* (trollbærslekta)
* *Aconitum* (hjelmslekta)
* *Delphinium* (riddarsporeslekta)
* *Consolida* (småriddarsporeslekta)
* *Anemone* (symre)
* *Hepatica*
* *Pulsatilla*
* *Clematis* (klematis)
* *Adonis*
* *Ranunculus* (soleieslekta)
* *Myosurus*
* *Aquilegia* (akeleieslekta)
* *Thalictrum* (frøstjerne)

## Kjelder

## Bakgrunnsstoff

* (no) *soleiefamilien* hos Artsdatabanken
* (en) *soleiefamilien* – oversikt og omtale av artane i WORMS-databasen
* (en) *soleiefamilien* i Catalogue of Life
* (en) *soleiefamilien* i Encyclopedia of Life
* (en) *soleiefamilien* i Global Biodiversity Information Facility
* (sv) *soleiefamilien* hos Dyntaxa
* (en) *soleiefamilien* hos Fossilworks
* (en) *soleiefamilien* hos ITIS
* (en) *soleiefamilien* hos NCBI
* (en) *soleiefamilien* hos Plants of the World Online
* (en) *soleiefamilien* hos The International Plant Names Index
# Menneskegenomet

Grafisk representasjon av karyotypen til dei 23 para av kromosom i menneskegenomet
**Menneskegenomet** er genomet til mennesket. Det er på kring 3 milliardar basepar fordelt på 23 par kromosom. I tillegg har mitokondria, som mogelegvis ættar frå ein prokaryot organisme, eit eige genom.

Ei tidleg utgjeving av eit referansegenom for mennesket kom i 2000, men per 2022 stod det enno arbeid att med sekvensering av Y-kromosomet. Heile det genetiske mangfaldet hjå mennesket er heller ikkje sekvensert.

## Kjelder

## Bakgrunnsstoff

 Commons har multimedium som gjeld: **Menneskegenomet**